Grooveshark

Grooveshark oli Escape Media Groupin (EMG) omistama musiikkipalvelu,theguardian.com Behind the music: Why Grooveshark takes a bite out of artists' earnings  jossa käyttäjät voivat kuunnella musiikkia suoratoistona Internetistä. Käyttäjät pystyivät lataamaan sivustolle omia musiikkikappaleitaan digitaalisessa muodossa, josta muut käyttäjät pystyivät kuunteleemaan niitä. Sisältöä pystyi etsimään ja lajittelemaan artistien, albumien ja soittolistojen nimien perusteella.laweekly.com Is Grooveshark the Future of Digital Streaming?: The Secrets of the Popular Streaming Site You're Probably Listening to Right Now 

Joissain maissa rekisteröitymistä ei vaadittu musiikin kuuntelemiseen ja palvelua rahoitettiin mainoksilla. Halutessaan mainoksista pääsi kolmen dollarin kuukausimaksulla. Groovesharkin maksuton versio toimi kokonaan selaimessa, mutta maksulliseen versioon sisältyi työpöytäsovellus.

Groovesharkissa soitettiin 50–60 miljoonaa kappaletta kuukaudessa. Käyttäjiä oli yli 25 miljoonaa.

Universal Music Group, Sony Music Entertainment ja Warner Music Group haastoi Groovesharkin oikeuteen vuoden 2015 alussa. Palvelu suljettiin 30. huhtikuuta 2015 osana sovittelua levy-yhtiöiden kanssa.afterdawn.com Spotifyn kilpailija lopetti toimintansa – levy-yhtiöt ottivat haltuunsa 

Historia
Alkuvuodet (2007–2008)
Kolme yhdysvaltalaista opiskelijaa perusti Groovesharkin vuoden 2006 maaliskuussa. He perustivat Escape Media Group -yhtiön hallinnoimaan palvelua. EMG:llä oli toimistot Floridassa ja New Yorkissa.inc.com Case Study: Can Grooveshark Get Its Groove Back? 

Groovesharkin suljettu beetaversio julkaistiin vuoden 2007 alussa maksullisena.venturebeat.com Grooveshark offers P2P music downloads — but is it legal? 

Joulukuussa 2007 Escape Media Groupissa työskenteli noin 40 henkilöä, joista monet olivat floridalaisia opiskelijoita.

Vuonna 2008 EMG lopetti musiikin maksullisen latauspalvelun.

Verkkoaikakausi (2008–2015)
15. huhtikuuta 2008 palvelu avattiin Grooveshark Lite -nimellä Flash-tekniikalla toteutettuna selaimilla toimivana suoratoistopalveluna.pastemagazine.com Legal P2P program Grooveshark debuts web media player  

Vuonna 2009 Grooveshark siirtyi freemium-rahoitusmalliin. Palvelu sai samana vuonna vajaan miljoonan dollarin rahoituksen.venturebeatprofiles.com VB Profiles -Grooveshark  

Vuonna 2010 Grooveshark todettiin Time-lehdessä olevan yksi 50 parhaasta verkkosivustosta. 2. joulukuuta 2010 sivusto päivitettiin HTML5-kielelletechdrivein.com Grooveshark Interface Receives an HTML5 Boost! , mutta itse musiikin toisto-ohjelmisto sai HTML5-päivityksen vasta 5. syyskuuta 2012.venturebeat.com No app store? No problem. Grooveshark rolls out full HTML5 site for all devices 

Palvelun sulkeminen (2015)
Huhtikuussa 2015 Grooveshark lopetti toimintansa osana useiden levy-yhtiöiden kanssa tekemäänsä sopimusta. Palvelun sulkemisen lisäksi levy-yhtiöille siirreään Grooveshark palvelun omistajuus, verkkosivusto ja asiaan kuuluvat immateriaalioikeudet.

Ilman sovittelua Escape Media Group olisi voinut saada 736 miljoonan dollarin vahingonkorvauslaskun levy-yhtiöitä vastaan käydyssä oikeustaistelussa.recode.net Grooveshark, the Free Music Service That Used to Scare the Big Labels, Gives Up nytimes.com Grooveshark Shuts Down to Settle Copyright Infringement Suit 

Toiminta
Grooveshark antoi rekisteröityjen käyttäjien ladata sivustolle omalta tietokoneeltaan musiikkia, siksi sitä voisi verrata videopalvelu YouTubeen. Käyttäjät etsivät musiikkia hakukoneella, ja voivat kuunnella löytämiään kappaleita. Kappaleen saattoi lisätä soittolistalleen tai suosikkeihin. Kappaleen saattoi myös pienellä summalla ostaa itselleen, jolloin sen saattoi ladata milloin vain omalle koneelleen. Groovesharkin kävijät saattoivat katsoa toisten käyttäjien toimintaa, kuten kuunneltuja kappaleita ja aktiivisuutta. 

Kritiikki
Sivusto sai paljon kritiikkiä laittomasta musiikin levittämisestä ja tekijänoikeuksien rikkomisesta. Sivuston ylläpitäjä ilmoitti poistavansa kaikki kappaleet, jotka levy-yhtiöt ilmoittavat laittomiksi.

Joulukuussa 2011 Sony Music Entertainment ja Warner Music Group haastoivat Groovesharkin oikeuteen tekijänoikeusrikkomuksista. Universal Music syytti, että yhtiön työntekijät ovat ladanneet palveluun yli 100 000 luvatonta kappaletta. 2009 Grooveshark ja EMI pääsivät sopimukseen musiikin jakamisesta, mutta 2012 EMI haastoi Groovesharkin oikeuteen sopimusrikkomuksesta.

Grooveshark yritti solmia musiikin käyttösopimuksia levy-yhtiöiden kanssa ja saikin sellaiset aikaiseksi kymmenien pienempien yhtiöiden kanssa. Grooveshark ajautui kuitenkin ongelmiin tiettyjen tekijänoikeusjärjestöjen ja musiikkijättien kanssa, minkä seurauksena sovellus poistettiin App Storen ja Android Marketin valikoimista. Ylläpitäjät väittivät, että palvelua vastaan esitetyt syytökset laittomuuksista olivat perättömiä.

Lähteet

 Aiheesta muualla 
 Grooveshark 

Luokka:Musiikkisivustot